
18 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 55 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση άδειας Ιδιωτικού Ινστιτούτου Επαγ¬ 
γελματικής Κατάρτισης με διακριτικό τίτλο «ΙΔΙΩ¬ 
ΤΙΚΟ Ι.Ε.Κ. ΕΤΟΙΙΕ ΒΥ Ι_Ε5 (ΙΗΕΡ5 ΕΠΕ.» λόγω αλ¬ 
λαγής επωνυμίας, τύπου αδειοδοτημένου φορέα 
και διακριτικού τίτλου I.Ι.Ε.Κ. 

2 Παύση από 1-1-2017 της λειτουργίας των εντασ¬ 
σόμενων στο Ενιαίο Ταμείο Επικουρικής Ασφάλι¬ 
σης και Εφάπαξ Παροχών «Ε.Τ.Ε.Α.Ε.Π.» Ταμείων, 
Τομέων, κλάδων και λογαριασμών. 

3 Εξαίρεση από την αναστολή άσκησης του λει¬ 
τουργήματος του Οικονομολόγου, υπαλλήλου 
που υπηρετεί σε θέση Ειδικού Συνεργάτη στο Πο¬ 
λιτικό Γραφείο του Υπουργού Υγείας. 

4 Μεταφορά και κατανομή των αρμοδιοτήτων του 
άρθρου 69Γ του ν. 4270/2014 στις υφιστάμενες 
οργανικές μονάδες της Γενικής Διεύθυνσης Οικο¬ 
νομικών, Διοικητικών Υπηρεσιών και Ηλεκτρονι¬ 
κής Διακυβέρνησης του Υπουργείου Περιβάλλο¬ 
ντος και Ενέργειας. 

5 Καθιέρωση υπερωριακής εργασίας των μονίμων 
υπαλλήλων του Δήμου Γρεβενών κατά τις Κυρια¬ 
κές και εξαιρέσιμες ημέρες έτους 2017. 

6 Καθιέρωση υπερωριακής εργασίας των υπαλλή¬ 
λων που υπηρετούν με σύμβαση αορίστου χρό¬ 
νου του Δήμου Γρεβενών κατά τις Κυριακές και 
εξαιρέσιμες ημέρες έτους 2017. 

7 Έγκριση υπερωριακής απασχόλησης των υπαλ¬ 
λήλων του ΕΟΦ, με οποιαδήποτε σχέση εργασίας, 
για το έτος 2017. 


ΑΠΟΦΑΣΕΙΣ 

Αριθμ. 223638/Κ1 (1) 

Τροποποίηση άδειας Ιδιωτικού Ινστιτούτου 
Επαγγελματικής Κατάρτισης με διακριτικό τίτλο 
«ΙΔΙΩΤΙΚΟ Ι.Ε.Κ. ΕΤΟΙΙΕ ΒΥ ΕΕ5 ΈΗΕΓ5 ΕΠΕ.» λόγω 
αλλαγής επωνυμίας, τύπου αδειοδοτημένου φο¬ 
ρέα και διακριτικού τίτλου I.Ι.Ε.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΔΙΑ ΒΙΟΥ ΜΑΘΗΣΗΣ 
ΚΑΙ ΝΕΑΣ ΓΕΝΙΑΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ, 
ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3879/2010 (ΦΕΚ 163/Α/ 
21-09-2010) «Ανάπτυξη της Διά Βίου Μάθησης και λοιπές 
διατάξεις», ιδίως τα άρθρα 2,6,12, όπως τροποποιήθη¬ 
καν ή αντικαταστάθηκαν και ισχύουν. 

2. Τις διατάξεις του ν. 4093/2012 (ΦΕΚ 222/Μ 
12-11-2012) «Έγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016», άρ¬ 
θρο πρώτο, παράγραφος Θ, υποπαράγραφοι Θ3, Θ4, Θ5, 
06,010, Θ15, Θ17,018 και ΟΙ 9, όπωςτροποποιήθηκαν 
και ισχύουν. 

3. Τις διατάξειςτου ν. 4186/2013 (ΦΕΚ 193/Α/17-9-2013) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» άρθρα 17 έως 27, 31, 38,44,47, όπως 
τροποποιήθηκαν και ισχύουν. 

4. Τις διατάξεις του Κεφαλαίου Ε, άρθρο 30 του 
ν. 4111/2013 (ΦΕΚ 18/Α/25-01 -2013). 

5. Τη με αρ. 151678/ΙΑ/2012 (ΦΕΚ 3324/Β/12-12-2012) 
απόφαση «Καθορισμός απαιτούμενων δικαιολογητικών 
για τη χορήγηση, την τροποποίηση και την επίκαιρο- 

Τεύχος Β'55/18.01.2017 


ποίηση άδειας Ιδιωτικού Σχολείου Πρωτοβάθμιας και 
Δευτεροβάθμιας εκπαίδευσης, Κολλεγίου, Φροντιστηρί¬ 
ου και Κέντρου Ξένων Γλωσσών, Ιδιωτικού Ινστιτούτου 
Επαγγελματικής Κατάρτισης (Ι.Ι.Ε.Κ), Κέντρου Διά Βίου 
Μάθησης Επιπέδου Ένα και Κέντρου Διά Βίου Μάθησης 
Επιπέδου Δύο σε φυσικά, νομικά πρόσωπα, ενώσεις προ¬ 
σώπων και ΝΠΔΔ.». 

6. Τιςδιατάξειςτουν.4218/2013 (ΦΕΚ268/Α/10.12.2013) 
άρθρο 6, παράγραφος 3, «θέματα Ιδιωτικής εκπαίδευ¬ 
σης». 

7. Τη με αρ. 10131 /ΙΑ/2012 (ΦΕΚ 3057/Β/18-11 -2012) 
απόφαση «Καθορισμός διαδικασίας της υποβολής των 
προγραμμάτων σπουδών ιδιωτικού σχολείου Πρωτο¬ 
βάθμιας και Δευτεροβάθμιας εκπαίδευσης, Κολλεγί¬ 
ου, Ιδιωτικού Ινστιτούτου Επαγγελματικής Κατάρτισης 
(Ι.Ι.Ε.Κ.), Κέντρου Διά Βίου Μάθησης Επιπέδου Ένα και 
Κέντρου Διά Βίου Μάθησης Επιπέδου Δύο». 

8. Τη με αρ. 34566/ΙΑ/2013 (ΦΕΚ 756/Β/3-4-2013) από¬ 
φαση «Τροποποίηση της αριθμ. 10135/2012 υπουργικής 
απόφασης «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παράγραφο Θ του πρώτου άρθρου 
του ν. 4093/2012»». 

9. Τις διατάξεις του ν. 4229/2014 (ΦΕΚ 8/Α/10-01-2014) 
«Άδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

10. Το π.δ. 114/2014 (ΦΕΚ 181 /Α/29-08-2014) «Οργα¬ 
νισμός Υπουργείου Παιδείας και Θρησκευμάτων». 

11. Το π.δ. 70/2015 (ΦΕΚ 114/Α/22-9-2015) περί Ανα¬ 
σύστασης Υπουργείων. 

12. Τη με αρ. 178761/Γ2/2015 (ΦΕΚ 803/ΥΘΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

13. Την υπ’ αρ. 120868/ΙΑ/2-9-2013, (ΦΕΚ 2279/Β/ 
12-09-2013) άδεια ιδιωτικού Ι.Ε.Κ. με τον διακριτικό τίτλο 
«ΙΔΙΩΤΙΚΟ Ι.Ε.Κ. ΕΤΟΙΙΕ ΒΥ Ι_Ε5 ΈΗΕΡ5 ΕΠΕ». 

14. Τη με αρ. 213122/Κ1 /13-12-2016 αίτηση του νομι¬ 
κού προσώπου με την επωνυμία «ΙΔΙΩΤΙΚΟ ΙΝΣΤΙΤΟΥΤΟ 
ΕΠΑΓΓΕΛΜΑΤΙΚΗΣ ΚΑΤΑΡΤΗΣΗΣ ΕΤΟΙΙΕ ΒΥ 1_Ε5 (ΖΗΕΓ5 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» 
με τα συνημμένα σε αυτή δικαιολογητικά. 

15. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την τροποποίηση της υπ' αριθ. 120868/1Α/2-9-2013, 
(ΦΕΚ 2279/Β/12-09-2013) άδειας Ιδιωτικού Ινστιτούτου 
Επαγγελματικής Κατάρτισης με το διακριτικό τίτλο «ΙΔΙΩ¬ 
ΤΙΚΟ Ι.Ε.Κ. ΕΤΟΙΙΕ ΒΥ ΕΕ5 ΈΗΕΡ5 ΕΠΕ» που εκδόθηκε στην 
εταιρεία με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΗΣΗΣ ΕΤΟΙΙΕ ΒΥ ΕΕ5 ΈΗΕΡ5 ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με έδρα την Αθήνα. 

Η τροποποίηση αδείας συνίσταται: α) στην αλλαγή 
επωνυμίας του νομικού προσώπου από «ΙΔΙΩΤΙΚΟ ΙΝ¬ 
ΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΗΣΗΣ ΕΤΟΙΙΕ ΒΥ 
1_Ε5 ΈΗΕΡ5 ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» σε 


«ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΗ¬ 
ΣΗΣ ΕΤΟΙΙΕ ΒΥ ΕΕ5 0ΗΕΡ5 ΜΟΝΟΠΡΟΣΩΠΗ ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ», β) στην αλλαγή του τύπου 
του Νομικού Προσώπου από «Εταιρεία Περιορισμένης 
Ευθύνης» σε «Μονοπρόσωπη Εταιρεία Περιορισμένης 
Ευθύνης» και γ) στην αλλαγή του διακριτικού τίτλου του 
Ι.Ι.Ε.Κ. από «ΙΔΙΩΤΙΚΟ Ι.Ε.Κ. ΕΤΟΙΙΕ ΒΥ 1_Ε5 ΈΗΕΡ5 ΕΠΕ» σε 
«Ι.Ι.Ε.Κ. ΕΤΟΙΙΕ ΒΥ ΕΕ5 ΈΗΕΡ5». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Δεκεμβρίου 2016 

Ο Γενικός Γραμματέας 

Διά Βίου Μάθησης και Νέας γενιάς 

ΠΑΥΣΑΝΙΑΣ ΠΑΠΑΓΕΩΡΓΙΟΥ 


Αριθ. Φ.80000/οικ.608 72/16292 (2) 

Παύση από 1-1 -2017 της λειτουργίας των εντασ¬ 
σόμενων στο ΕνιαίοΤαμείο Επικουρικής Ασφάλι¬ 
σης και Εφάπαξ Παροχών«Ε.Τ.Ε.Α.Ε.Π.»Ταμείων, 
Τομέων, κλάδων και λογαριασμών. 

Ο ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) της παραγράφου 3 του άρθρου 44 Α το οποίο προ¬ 
στέθηκε στο ν. 4052/2012 (Α'41) «Νόμος αρμοδιότητας 
Υπουργείων Υγείας και Κοινωνικής Αλληλεγγύης και 
Εργασίας και Κοινωνικής Ασφάλισης για εφαρμογή του 
νόμου "Έγκριση των Σχεδίων Συμβάσεων Χρηματοδο¬ 
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας" και άλλες διατάξεις» με το άρθρο 81 
του ν. 4387/2016 «Ενιαίο Σύστημα Κοινωνικής Ασφάλειας 
-Μεταρρύθμιση ασφαλιστικού - συνταξιοδοτικού συστή¬ 
ματος - Ρυθμίσεις φορολογίας εισοδήματος και τυχερών 
παιγνίων και άλλες διατάξεις» (Α' 85). 

β) Της παρ. 5 του άρθρου 36 του ν. 4052/2012 η οποία 
προστέθηκε με το άρθρο 75 του ν. 4387/2016. 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π. δ/τος 63/2005 (ΦΕΚ Α' 98). 

δ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ ΑΊ16). 

2. Την αριθμ. Φ80000/55949/14809 Διάρθρωση των 
οργανικών μονάδων του ΕΤΕΑΕΠ. 

3. Την υπ'αριθμ. οικ.44549/Δ9.12193/8-10-2015 από¬ 
φαση του Πρωθυπουργού και του Υπ. Εργασίας, Κοινω- 

νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστάσιο Πε- 
τρόπουλο» (ΦΕΚ Β' 2169) όπως τροποποιήθηκε και ισχύει. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, διαπιστώνεται: 

Η παύση της λειτουργίας των παρακάτω εντασσομέ- 
νων στο Ενιαίο Ταμείο Επικουρικής Ασφάλισης και Εφά¬ 
παξ Παροχών «Ε.Τ.Ε.Α.Ε.Π.»Ταμείων,Τομέων, κλάδων και 
λογαριασμών από 01.01.2017: 

Α. Ταμείο Πρόνοιας Δημοσίων Υπαλλήλων (Τ.Π.Δ.Υ.) 
με τουςΤομείς του: 

α. Τομέας Πρόνοιας Δημοσίων Υπαλλήλων 
β.Τομέας Πρόνοιας Υπαλλήλων Ν.Π.Δ.Δ. 
γ.Τομέας Πρόνοιας Ορθόδοξου Εφημεριακού Κλήρου 
της Ελλάδος 

δ. Τομέας Πρόνοιας Προσωπικού Εμπορικών, Βιομη¬ 
χανικών, Επαγγελματικών, Βιοτεχνικών Επιμελητηρίων 
του Κράτους 

ε.Τομέας Πρόνοιας Προσωπικού Ταμείου Νομικών 
στ.Τομέας Πρόνοιας Δημοτικών και Κοινοτικών Υπαλ¬ 
λήλων. 

Β. Ταμείο Πρόνοιας Ιδιωτικού Τομέα (ΤΑΠΙΤ) με τους 
Τομείς του: 

α.Τομέας Πρόνοιας Εργατοϋπαλλήλων Μετάλλου 
β.Τομέας Πρόνοιας Προσωπικού Εταιρειών Λιπασμάτων 
γ.Τομέας Πρόνοιας Προσωπικού ΕταιρειώνΤσιμέντων 
δ. Τομέας Πρόνοιας Προσωπικού Ιπποδρομιών 
ε.Τομέας Πρόνοιας Υπαλλήλων Εμπορικών Καταστημάτων 
στ.Τομέας Πρόνοιας Ξενοδοχοϋπαλλήλων 
ζ. Τομέας Πρόνοιας Λιμενεργατών 
η.Τομέας Πρόνοιας Υπαλλήλων Οργανισμού Λιμένος 
Πειραιώς 

Θ.Τομέας Πρόνοιας Προσωπικού Οργανισμού Εθνικού 
Θεάτρου 

ι.Τομέας Πρόνοιας Προσωπικού Οργανισμού Υδρεύ- 
σεως Θεσσαλονίκης 

ια. Τομέας Πρόνοιας Προσωπικού Οργανισμού Λιμέ¬ 
νος Θεσσαλονίκης. 

Γ. Κλάδος πρόνοιας του Ενιαίου Ταμείου Ασφάλισης 
Προσωπικού Εργαζομένων στα Μ.Μ.Ε. (Ε.Τ.Α.Π.- Μ.Μ.Ε.) 
με τουςΤομείς του: 

α. Τομέας Πρόνοιας Ιδιοκτητών, Συντακτών και Υπαλ¬ 
λήλων Τύπου. 

β.Τομέας Πρόνοιας Εφημεριδοπωλών και Υπαλλήλων 
Πρακτορείων Αθηνών. 

γ.Τομέας Πρόνοιας Εφημεριδοπωλών και Υπαλλήλων 
Πρακτορείων Θεσσαλονίκης. 

Δ. Κλάδος πρόνοιας του Ταμείου Ασφάλισης Υπαλ¬ 
λήλων Τραπεζών και Επιχειρήσεων Κοινής Ωφέλειας 
(Τ.Α.Υ.Τ.Ε.Κ.Ω.) με τους Τομείς του: 
α.Τομέας Πρόνοιας Προσωπικού Ο.Τ.Ε. 
β. Κλάδος Ασφάλισης Προσωπικού ΔΕΗ (ΚΑΠ -Δ.Ε.Η.). 
γ.Τομέας Πρόνοιας Προσωπικού Ο.Σ.Ε.. 
δ.Τομέας Πρόνοιας Προσωπικού Ε.Ρ.Τ. καιΤουρισμού. 
ε.Τομέας Πρόνοιας Προσωπικού ΕμπορικήςΤραπέζης. 
στ. Τομέας Πρόνοιας Προσωπικού Ιονικής-Λαϊκής 
Τραπέζης. 


Ε. Κλάδος πρόνοιας του Ενιαίου Ταμείου Ανεξάρτητα 
Απασχολουμένων (Ε.Τ.Α.Α.) μετουςΤομείςτου: 

α. Τομέας Πρόνοιας Μηχανικών και Εργοληπτών Δη¬ 
μοσίων Έργων. 

β. Τομέας Πρόνοιας Υγειονομικών. 
γ.Τομέας Πρόνοιας Δικηγόρων Αθηνών. 
δ.Τομέας Πρόνοιας Δικαστικών Επιμελητών, 
ε. Τομέας Π ρόνοιας Συμβολαιογράφων. 
στ.Τομέας Πρόνοιας Εργοληπτών Δημοσίων Έργων. 
ΣΤ. Ταμείο Πρόνοιας Αξιωματικών Εμπορικού Ναυτι¬ 
κού (Τ.Π.Α.Ε.Ν.). 

Ζ.Ταμείο Πρόνοιας Κατωτέρων Πληρωμάτων Εμπορι¬ 
κού Ναυτικού (Τ.Π.Κ.Π.Ε.Ν.). 

Η. Ειδικός Λογαριασμός Πρόνοιας προσωπικού του 
Ι.Κ.Α. - Ε.Τ.Α.Μ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. Αΐα/οικ.91760 (3) 

Εξαίρεση από την αναστολή άσκησης του λει¬ 
τουργήματος του Οικονομολόγου, υπαλλήλου 
που υπηρετεί σε θέση Ειδικού Συνεργάτη στο Πο¬ 
λιτικό Γραφείο του Υπουργού Υγείας. 

ΟΙ ΥΠΟΥΡΓΟΙ 

ΥΓΕΙΑΣ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις 

α) των άρθρων 23 και 27 του ν. 4320/2015 «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
(ΦΕΚ 29/Α/19-03-2015), 

γ) του π.δ. 106/2014 «Οργανισμός του Υπουργείου 
Υγείας» (ΦΕΚ 173/Α/28-08-2014) όπως ισχύει, 
δ) του π.δ. 63/2005 «Κώδικας Νομοθεσίας για την 
Κυβέρνηση και τα Κυβερνητικά Όργανα» (ΦΕΚ 98/Α/ 
22-4-2005), άρθρο 57 και 55 και 56 αυτού, 
ε) του π.δ. 73/23-09-2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ 116/Α/23-09-2015), 
στ) του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης, ανασύσταση του 
Υπουργείου Ψηφιακής Πολιτικής Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων» 
(ΦΕΚ 208/τ.Α'/4-11-2016), 

ζ) του π.δ. 124/2016 «Αποδοχή παραίτησης Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
209/τ.Α75-11-2016), 

η) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/τ.Α7 
5-11-2016). 

2. Την αριθ. Υ25/6-10-2015 απόφαση ανάθεσης αρ¬ 
μοδιοτήτων στον Αναπληρωτή Υπουργό Υγείας Παύλο 
Πολάκη (ΦΕΚ 2144/τ.Β76-10-2015). 

3. Την Α1 α/70830/25-10-2016 απόφαση του Αναπλη¬ 
ρωτή Υπουργού Υγείας με την οποία διορίστηκε ο Γε¬ 
ώργιος Μαλαβάκης, σε θέση Ειδικού Συνεργάτη (ΦΕΚ 
590/Υ.Ο.Δ.Δ./03-11 -2016), αποφασίζουμε: 

Την εξαίρεση από την αναστολή της άσκησης του λει¬ 
τουργήματος του Οικονομολόγου, του Γεωργίου Μαλαβάκη 
του Ιωάννη, (ΑΔΤ: ΑΕ 159449-Α.Μ. 0005261) από 23-09-2016, 
ημερομηνία διορισμού αυτού, σύμφωνα με την απόφαση 
Α1 α/70830/25-10-2016 του Αναπληρωτή Υπουργού Υγείας 
(ΦΕΚ 590/Υ.Ο.Δ.Δ./03-11 -2016) σε θέση Ειδικού Συνεργάτη 
στο πολιτικό γραφείο του Αναπληρωτή Υπουργού Υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2016 

Οι Υπουργοί 

Αναπληρωτής 

Υπουργός Υγείας Διοικητικής Ανασυγκρότησης 

ΠΑΥΛΟΣ ΠΟΛΑΚΗΣ ΟΛΓΑ ΓΕΡΟΒΑΣΙΛΗ 


Αριθ. 63937 _ (4) 

Μεταφορά και κατανομή των αρμοδιοτήτων του 
άρθρου 69Γ του ν. 4270/2014 στις υφιστάμενες 
οργανικές μονάδες της Γενικής Διεύθυνσης Οικο¬ 
νομικών, Διοικητικών Υπηρεσιών και Ηλεκτρονι¬ 
κής Διακυβέρνησης του Υπουργείου Περιβάλλο¬ 
ντος και Ενέργειας 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) του άρθρου 69Γ του ν. 4270/2014 «Αρχές δημοσι¬ 
ονομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις» (Α' 143), όπως αυτό προστέθηκε με την παρ. 24 
του άρθρου 10 του ν. 4337/2015 «Μέτρα για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων» (Α' 129) και συμπληρώθηκε 
με την παρ.4 του άρθρου 58 του ν. 4438/2016 (Α’220), 
β) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005»» (Α’ 98), 
γ) του π.δ. 100/2014 «Οργανισμός του Υπουργείου Πε¬ 
ριβάλλοντος, Ενέργειας και Κλιματικής Αλλαγής, όπως 
τροποποιήθηκε και ισχύει», 
δ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α’ 116), 


ε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

2. Τηναριθ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (ΦΕΚ Β' 2168). 

3. Την αριθ. 2/16570/0026/13.5.2016 κοινή υπουργική 
απόφαση «Καθορισμός διαδικασίας και εξειδίκευση με- 
ταφερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/Ειδικό Λογιστήριο στις Οικονομικές 
Υπηρεσίεςτων Φορέων της Γενικής Κυβέρνησης» (ΑΔΑ: 
6ΡΩΣΗ-ΞΝΛ, ΦΕΚ 1381/τ.ΒΥΙ 7.5.2016). 

4. ΤιςεγκυκλίουςτουΓενικούΛογιστηρίουτου Κράτους με 
Α.Π. 2/51290/0026/2.6.2016 και 2/77786/0026/26.9.2016 
με θέμα την παροχή οδηγιών επί της ανωτέρω απόφασης 
(ΑΔΑ: 9637Η-ΩΛΦ) και Αναδιοργάνωση των Γενικών Δι¬ 
ευθύνσεων Οικονομικών Υπηρεσιών (ΑΔΑ: 6ΞΓΑΗ-ΦΒΑ) 
αντίστοιχα. 

5. Την υπ' αριθ. 59017/6.12.2016 εισήγηση του Προ¬ 
ϊσταμένου Γενικής Διεύθυνσης Οικονομικών, Διοικητι¬ 
κών Υπηρεσιών και Ηλεκτρονικής Διακυβέρνησης του 
Υπουργείου Περιβάλλοντος και Ενέργειας. 

6. Την ανάγκη αποτελεσματικής λειτουργίας του 
συστήματος διαχείρισης και ελέγχου δαπανών από 
1.1.2017. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Α. Μετονομάζουμε το Τμήμα Λοιπών Οικονομικών 
θεμάτων και Εσόδων της Διεύθυνσης Οικονομικής Δια¬ 
χείρισης του άρθρου 15 του π.δ. 100/2014 όπως ισχύει, 
σεΤμήμα Πληρωμών και Λοιπών Οικονομικών θεμάτων. 

Β. Μεταφέρουμε από τη Διεύθυνση Οικονομικής Δι¬ 
αχείρισης στη Διεύθυνση Διοικητικών Υπηρεσιών και 
ειδικότερα στα Τμήματα Διοίκησης Ανθρώπινου Δυνα¬ 
μικού, Οργάνωσης, Ποιότητας και Αποδοτικότητας και 
Προμηθειών και Διοικητικής Μέριμνας τις ακόλουθες 
αρμοδιότητες: 

α) Στο τέλος της περίπτωσης α) της παραγράφου 3 του 
άρθρου 16 του π.δ. 100/2014 μεταφέρεται και προστί¬ 
θεται η υποπερίπτωση: 

«γγ) μέριμνα για την έκδοση όλων των απαραίτητων 
εγγράφων καθώς και η επιμέλεια για τη συγκέντρωση 
και την υποβολή τους για την απόδοση των δαπανών 
μετακίνησης στο εσωτερικό και στο εξωτερικό, για με¬ 
ταθέσεις και αποσπάσεις.» 

β) Στο τέλος της περίπτωσης β) της παραγράφου 3 του 
άρθρου 16 του π.δ. 100/2014 μεταφέρονται και προστί¬ 
θενται οι υποπεριπτώσεις: 

«ιι) η μέριμνα για την έκδοση αποφάσεων μετακίνησης 
εντός και εκτός επικράτειας της πολιτικής ηγεσίας και 
των υπηρετούντων στα γραφεία αυτής, καθώς και των 
υπαλλήλων με οποιαδήποτε σχέση εργασίας, 

ιαια) ο ορισμός εκκαθαριστών αποδοχών» 

γ) Στο τέλος της περίπτωσης γ) της παραγράφου 3 του άρ¬ 
θρου 16 μεταφέρονται και προστίθενται οι υποπεριπτώσεις: 

«ιαια) ο έλεγχος των δαπανών, η συγκέντρωση όλων 
των νόμιμων δικαιολογητικών στοιχείων αυτών και η 

διαβίβαση τους στη Διεύθυνση Οικονομικής Διαχείρισης 
για εκκαθάριση και πληρωμή, 
ιβιβ) η διατήρηση και ενημέρωση αρχείου περιουσι¬ 
ακών στοιχείων του Υπουργείου, 
ιγιγ) η μέριμνα για την εκποίηση περιουσιακών στοι¬ 
χείων του Υπουργείου.» 

Γ. Κατανέμουμε τις αρμοδιότητες της παραγράφου 1 
του άρθρου 69Γ του ν. 4270/2014 όπως ισχύει (Α’ 143), 
όπως αυτές εξειδικεύτηκαν στην παράγραφο 2 του άρ¬ 
θρου 1 της υπ' αριθμ. 2/16570/0026/13.05.2016 κοινής 
υπουργικής απόφασης (ΦΕΚ 1381 /τ.Β'/17.5.2016) σε 
οργανικές μονάδες της Διεύθυνσης Οικονομικής Δια¬ 
χείρισης της Γενικής Διεύθυνσης Οικονομικών Διοικητι¬ 
κών Υπηρεσιών και Ηλεκτρονικής Διακυβέρνησης του 
Υπουργείου Περιβάλλοντος και Ενέργειας. 

Συνεπεία των παραπάνω αντικαθίστανται η περίπτω¬ 
ση γ) της παραγράφου 2 και οι περιπτώσεις α), β) και γ) 
της παραγράφου 3 του άρθρου 15τουπ.δ. 100/2014 
ως ακολούθως: 

«2γ. Τμήμα Πληρωμών και Λοιπών Οικονομικών Θε¬ 
μάτων» 

«3α) Τμήμα Εκτέλεσης Προϋπολογισμού 
Ι.Το Τμήμα Εκτέλεσης Προϋπολογισμού ασκεί τις κα¬ 
τωτέρω αρμοδιότητες για δαπάνες κάθε κατηγορίας, 
πλην αυτών που αφορούν στην αρμοδιότητα του Τμή¬ 
ματος Εκκαθάρισης Αποδοχών, ως ακολούθως: 

αα) Κατάρτιση του σχεδίου απόφασης ανάληψης υπο¬ 
χρεώσεων, κατόπιντεκμηριωμένου αιτήματοςτου διατά- 
κτη και καταχώρηση των αναλαμβανόμενων δεσμεύσεων 
στα οικεία λογιστικά βιβλία και στο Μητρώο Δεσμεύσεων. 

ββ) Έλεγχοςτήρησηςτων περί ανάληψης υποχρεώσε¬ 
ων διατάξεων και παροχή βεβαίωσης επί των σχεδίων 
των σχετικών πράξεων, για την ύπαρξη της απαιτούμε- 
νης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

γγ) Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

δδ) Έλεγχος και εκκαθάριση δαπανών με βάση τα πλή¬ 
ρη και νόμιμα δικαιολογητικά αυτών. 

εε) Έκδοση τίτλου για την πληρωμή των δαπανών, 
μέσα στα καθοριζόμενα κατά μήνα όρια πληρωμών και 
εντός των προβλεπομένων προθεσμιών από το ενωσι- 
ακό και εθνικό κανονιστικό πλαίσιο. 

στστ) Σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παράγρα¬ 
φο 1 του άρθρου 26 του ν. 4270/2014. 

ζζ) Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 


ηη)Τήρησητου Μητρώου ΔεσμεύσεωνΤακτικού Προ¬ 
ϋπολογισμού κατά το μέρος που τους αναλογεί. 

θθ) Τακτοποίηση των χρηματικών ενταλμάτων προ¬ 
πληρωμής. 

ιι) Εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

ιαια) Παροχή απόψεων στα δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια Δη¬ 
μοσιονομική Υπηρεσία Εποπτείας και Ελέγχου (Δ.Υ.Ε.Ε.) 
των δικαστικών αποφάσεων αυτών από τις οποίες προ¬ 
κύπτει επιβάρυνση στον προϋπολογισμό του φορέα. 

ιβιβ) Μέριμνα για την αποτροπή συσσώρευσης οφει¬ 
λών. 

ΙΙ.ΤοΤμήμα Εκτέλεσης Προϋπολογισμού επίσης ασκεί 
και τις κατωτέρω αρμοδιότητες: 

αα) Τήρηση των λογιστικών βιβλίων που προβλέπο- 
νται από τις ισχύουσες διατάξεις. 

ββ) Τήρηση Μητρώου Δεσμεύσεων Προγράμματος 
Δημόσιων Επενδύσεων κατά το μέρος που τους αναλογεί 
γγ) Συγκέντρωση δεδομένων από το Μητρώο Δεσμεύ¬ 
σεων και υποβολή σχετικών αναφορών στη Δ/νση Προ¬ 
ϋπολογισμού και Δημοσιονομικών Αναφορών. 

δδ) Καταχώριση των στοιχείων των δικαιούχων δαπα¬ 
νών και τήρηση του μητρώου αυτών, 
εε) Αποκατάσταση πάγιων προκαταβολών, 
στστ) Έκδοση επιτροπικών ενταλμάτων για τη μεταβί¬ 
βαση πιστώσεων στους δευτερεύοντες διατάκτες. 

ζζ) Παρακολούθηση μηνιαίωςσε ξεχωριστή κατάστα¬ 
ση των εγγραφών που γίνονται στα λογιστικά βιβλία του 
φορέα για κάθε δευτερεύοντα διατάκτη. 

ηη) Παρακολούθηση του βιβλίου υπολόγων και ει¬ 
σήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

θθ) Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

ιι) Ορθολογική αξιοποίηση των πόρων του Υπουργείου 
βάσει των γενικών αρχών και κανόνων για τη δημοσιο¬ 
νομική διαχείριση του ν. 4270/2014. 

ιαια) Μέριμνα για την έγκριση έκδοσης χρηματικών 
ενταλμάτων προπληρωμής, 
β) Τμήμα Εκκαθάρισης Αποδοχών. 

Το Τμήμα Εκκαθάρισης Αποδοχών ασκεί τις κατωτέρω 
αρμοδιότητες για δαπάνες αποδοχών, συντάξεων, πρό¬ 
σθετων αμοιβών, αποζημιώσεων και με οποιαδήποτε 
άλλη ονομασία καταβαλλόμενων απολαβών του πάσης 
φύσεως προσωπικού του Υπουργείου, των φυσικών 
προσώπων με οποιοσδήποτε τύπου μίσθωση έργου ή 
παροχής ανεξάρτητων υπηρεσιών ή έμμισθης εντολής, 
καθώς και αποζημιώσεων φοιτητών και σπουδαστών για 
την πρακτική τους άσκηση σε υπηρεσίες του Υπουργεί¬ 
ου, ως ακολούθως: 

αα) Κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

ββ) Έλεγχος τήρησης των περί ανάληψης υποχρεώσε¬ 
ων διατάξεων και παροχή βεβαίωσης επί των σχεδίων 
των σχετικών πράξεων, για την ύπαρξη της απαιτούμε- 
νης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

γγ) Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

δδ) Έλεγχος και εκκαθάριση των δαπανών αρμοδιό¬ 
τητας του Τμήματος με βάση τα πλήρη και νόμιμα δικαι- 
ολογητικά αυτών. 

εε) Έκδοση τίτλου για την πληρωμή δαπανών, σε συ¬ 
νεργασία με την Ενιαία Αρχή Πληρωμών, μέσα στα κα¬ 
θοριζόμενα κατά μήνα όρια πληρωμών και εντός των 
προβλεπομένων προθεσμιών από το ενωσιακό και εθνι¬ 
κό κανονιστικό πλαίσιο. 

στστ) Σύνταξη έκθεσης επί διαφωνιών με το διατάκτη 
κατά τη διενέργεια ελέγχου νομιμότητας και κανονικό¬ 
τητας των δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 
1 του άρθρου 26 του ν. 4270/2014. 

ζζ) Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

ηη) Τακτοποίηση των χρηματικών ενταλμάτων προ¬ 
πληρωμής. 

θθ) Εισήγηση αρμοδίως για καταλογισμό δημόσιου 
υπολόγου, καθώς καιλαβόντα αχρεώστητης πληρωμής. 

ιι) Τήρηση του Μητρώου Δεσμεύσεων Τακτικού Προ¬ 
ϋπολογισμού κατά το μέρος που τους αναλογεί. 

ιαια) Παροχή απόψεων στα Δικαστήρια, εκτέλεση 
δικαστικών αποφάσεων και κοινοποίηση στην αρμό¬ 
δια Δημοσιονομική Υπηρεσία Εποπτείας και Ελέγχου 
(Δ.Υ.Ε.Ε.) των δικαστικών αποφάσεων αυτών από τις 
οποίες προκύπτει επιβάρυνση στον προϋπολογισμό 
του φορέα για δαπάνες αρμοδιότητας του Τμήματος. 

ιβιβ) Μέριμνα για την αποτροπή συσσώρευσης οφει¬ 
λών. 

ιγιγ) Τήρηση μητρώου πάσης φύσεως προσωπικού του 
οικείου Υπουργείου. 

ιδιδ) Παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Υπουργείου, για την 
ύπαρξη σχετικών προβλέψεων στον προϋπολογισμό 
του. 


ιειε) Παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λπ., για το πάσης φύσεως προσωπικό του 
Υπουργείου. 

ιστιστ) Παροχή στοιχείων επί θεμάτων που αφορούν 
στο Τμήμα. 

ιζιζ) Μέριμνα για την έγκριση έκδοσης χρηματικών 
ενταλμάτων προπληρωμής. 

ιηιη) Τήρηση Μητρώου Δεσμεύσεων Προγράμματος 
Δημόσιων Επενδύσεων κατά το μέρος που τους ανα¬ 
λογεί. 

γ) Τμήμα Πληρωμών και Λοιπών Οικονομικών Θεμάτων 

αα) Παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος για την εξόφληση των 
εκδιδόμενων χρηματικών ενταλμάτων με πίστωση των 
τραπεζικών λογαριασμών των δικαιούχων και την από¬ 
δοση των διενεργούμενων κρατήσεων υπέρ τρίτων σε 
αυτούς. 

ββ) Μέριμνα για τη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

γγ) Ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

δδ) Καταχώριση στοιχείων και τήρηση των Μητρώων 
Κατασχέσεων και Εκχωρήσεων. 

εε) Παρακολούθηση, επεξεργασία και αναφορά της 
συγκέντρωσης εσόδων. 

στστ) Η συνεργασία με τη Διεύθυνση Προϋπολογισμού 
και Αναφορών για την κατάρτιση του ενοποιημένου 
προϋπολογισμού του Υπουργείου.» 

Άρθρο 2 

Ο υπάλληλος που κατά την έναρξη ισχύος της απόφα¬ 
σης αυτής προΐστανται στην οργανική μονάδα που με 
τις διατάξεις της παρούσας απόφασης μετονομάζεται 
εξακολουθεί να ασκεί καθήκοντα προϊσταμένου στην 
ίδια οργανική μονάδα. 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 
Οι Υπουργοί 

Αναπληρωτής 

Υπουργός Οικονομικών Διοικητικής Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Περιβάλλοντος και Ενέργειας 

ΓΕΩΡΓΙΟΣ ΣΤΑΟΑΚΗΣ 

Αριθμ. απόφ. 3/2017 (5) 

Καθιέρωση υπερωριακής εργασίας των μονίμων 
υπαλλήλων του Δήμου Γρεβενών κατά τις Κυρια¬ 
κές και εξαιρέσιμες ημέρες έτους 2017. 

Ο ΔΗΜΑΡΧΟΣ ΓΡΕΒΕΝΩΝ 

Έχοντας υπόψη: 

1. Τις διατάξεις της παρ.1 του άρθρου 58 του 
ν. 3852/2010. 

2. Τις διατάξεις των παρ.2 και 3 του άρθρου 48 του 
ν. 3584/2007. 

3. Τις διατάξεις του άρθρου 20 του ν. 4354/2015 (ΦΕΚ 
176/Α/16-12-2015) «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 
κών στόχων και διαρθρωτικών μεταρρυθμίσεων». 

4. Την υπ' αρ. 54/2016 απόφαση του Δημοτικού Συμ¬ 
βουλίου με την οποία εγκρίθηκε η κατ’ εξαίρεση λειτουρ¬ 
γία σε 24ωρη βάση της υπηρεσίας καθαριότητας καθώς 
και η λειτουργία τις Κυριακές και εξαιρέσιμες ημέρες των 
υπηρεσιών Καθαριότητας και Μαθητικής Εστίας. 

5. Την υπ'αρ. 36454/16-3-2015 απόφαση της Αποκε¬ 
ντρωμένης Διοίκησης Ηπείρου Δυτικής Μακεδονίας με 
την οποία εγκρίθηκε η ανωτέρω απόφαση του Δημο¬ 
τικού Συμβουλίου και δημοσιεύθηκε στο υπ' αρ. 844/ 
30-3-2016 ΦΕΚ τ.Β'. 

6. Τον αριθμό των υπηρετούντων υπαλλήλων στο 
Δήμο. 

Το γεγονός ότι απαιτείται πρόσθετη υπερωριακή απα¬ 
σχόληση του προσωπικού καθαριότητας και Μαθητικής 
Εστίας για την κάλυψη εκτάκτων, απρόβλεπτων και επει- 
γουσών αναγκών που προκύπτουν από την εφαρμογή 
του ν. 3852/2010 αφού τα όρια του νέου Δήμου είναι 
διευρυμένα. Η έλλειψη προσωπικού λόγω συνταξιοδο- 
τήσεων δυσχεραίνει το πρόβλημα, αφού ο όγκος δου¬ 
λειάς έχει επιμεριστεί στους εναπομείναντες υπαλλήλους 
και αυτό επιβάλλει την απασχόληση προσωπικού των 
υπηρεσιών καθαριότητας και Μαθητικής Εστίας κατά 
τις Κυριακές και εξαιρέσιμες ημέρες. 

7. Ότι η δαπάνη που θα προκόψει από την ως άνω 
απασχόληση θα ανέλθει στο ποσό των 16.152,85 ευρώ 
και αναλύεται ως ακολούθως: 

-ΚΑ 15-6012.002 υπερωριακή εργασία Κυριακών και 
εξαιρέσιμων ημερών Υπηρεσίας Μαθητικής Εστίας ευρώ 
1.193,71. 

-ΚΑ 20-6012.002 υπερωριακή εργασία Κυριακών και 
εξαιρέσιμων ημερών υπηρεσίας καθαριότητας ευρώ 
14.959,14. 

8. Η ανωτέρω δαπάνη θα αντιμετωπισθεί από τις πι¬ 
στώσεις των ανωτέρω ΚΑ του προϋπολογισμού του Δή¬ 
μου, οικονομικού έτους 2017, αποφασίζουμε: 

Α. Εγκρίνουμε την υπερωριακή απασχόληση Κυριακών 
και εξαιρέσιμων ημερών δεκατριών (13) υπαλλήλων της 
υπηρεσίας καθαριότητας του Δήμου για το έτος 2017, για 
16 ώρες ανά υπάλληλο μηνιαίως, με την προβλεπόμενη 
από το νόμο αποζημίωση, για την κάλυψη των προμνη¬ 
μονευόμενων υπηρεσιακών αναγκών του Δήμου. 

Β. Εγκρίνουμετην υπερωριακή απασχόληση Κυριακών 
και εξαιρέσιμων ημερών ενός (1) υπαλλήλου της Μαθη¬ 


τικής Εστίας για το έτος 2017, για 16 ώρες μηνιαίως, με 
την προβλεπόμενη από το νόμο αποζημίωση, για την 
κάλυψη των προμνημονευόμενων υπηρεσιακών ανα¬ 
γκών του Δήμου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 2 Ιανουάριου 2017 

Ο Δήμαρχος 

ΓΕΩΡΓΙΟΣ ΔΑΣΤΑΜΑΝΗΣ 


Αριθμ. απόφ. 4/2017 (6) 

Καθιέρωση υπερωριακής εργασίας των υπαλλή¬ 
λων που υπηρετούν με σύμβαση αορίστου χρό¬ 
νου του Δήμου Γρεβενών κατά τις Κυριακές και 
εξαιρέσιμες ημέρες έτους 2017. 

Ο ΔΗΜΑΡΧΟΣ ΓΡΕΒΕΝΩΝ 

Έχοντας υπόψη: 

1. Τις διατάξεις της παρ.1 του άρθρου 58 του 
ν. 3852/2010. 

2. Τις διατάξεις του άρθρου 176 του ν. 3584/2007. 

3. Τις διατάξεις του άρθρου 20 του ν. 4354/2015 (ΦΕΚ 
176/Α/16-12-2015) «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 
κών στόχων και διαρθρωτικών μεταρρυθμίσεων». 

4. Την υπ' αρ. 54/2016 απόφαση του Δημοτικού Συμ¬ 
βουλίου με την οποία εγκρίθηκε η κατ’ εξαίρεση λειτουρ¬ 
γία σε 24ωρη βάση της υπηρεσίας Καθαριότητας καθώς 
και η λειτουργία τις Κυριακές και εξαιρέσιμες ημέρες των 
υπηρεσιών καθαριότητας και Μαθητικής Εστίας. 

5. Την υπ' αρ. 36454/16-3-2015 απόφαση της Απο¬ 
κεντρωμένης Διοίκησης Ηπείρου Δυτικής Μακεδονίας 
με την οποία εγκρίθηκε η ανωτέρω απόφαση του Δη¬ 
μοτικού Συμβουλίου και δημοσιεύθηκε στο ΦΕΚ 844/ 
Β/30-3-2016. 

6. Τον αριθμό των υπηρετούντων υπαλλήλων στο 
Δήμο. 

Το γεγονός ότι απαιτείται πρόσθετη υπερωριακή απα¬ 
σχόληση του προσωπικού καθαριότητας και Μαθητικής 
Εστίας για την κάλυψη εκτάκτων, απρόβλεπτων και επει- 
γουσών αναγκών που προκύπτουν από την εφαρμογή 
του ν. 3852/2010 αφού τα όρια του νέου Δήμου είναι 
διευρυμένα. Η έλλειψη προσωπικού λόγω συνταξιοδο- 
τήσεων δυσχεραίνει το πρόβλημα, αφού ο όγκος δου¬ 
λειάς έχει επιμεριστεί στους εναπομείναντες υπαλλήλους 
και αυτό επιβάλλει την απασχόληση προσωπικού των 
υπηρεσιών Καθαριότητας και Μαθητικής Εστίας κατά 
τις Κυριακές και εξαιρέσιμες ημέρες. 

7. Ότι η δαπάνη που θα προκόψει από την ως άνω 
απασχόληση θα ανέλθει στο ποσό των 11.507,54 ευρώ 
και αναλύεται ως ακολούθως: 

-ΚΑ 15-6022.001 υπερωριακή εργασία Κυριακών και 
εξαιρέσιμων ημερών Υπηρεσίας Μαθητικής Εστίας ευρώ 
1.995,36. 

-ΚΑ 20-6012.001 υπερωριακή εργασία Κυριακών και 
εξαιρέσιμων ημερών υπηρεσίας καθαριότητας ευρώ 
9.512,18. 

8. Η ανωτέρω δαπάνη θα αντιμετωπισθεί από τις πι¬ 
στώσεις των ανωτέρω ΚΑ του προϋπολογισμού του Δή¬ 
μου, οικονομικού έτους 2017, αποφασίζουμε: 

Α. Εγκρίνουμε την υπερωριακή απασχόληση Κυρια¬ 
κών και εξαιρέσιμων ημερών οκτώ (8) υπαλλήλων της 
υπηρεσίας καθαριότητας του Δήμου που υπηρετούν με 
σχέση εργασίας ιδιωτικού δικαίου αορίστου χρόνου για 
το έτος 2017, για 16 ώρες ανά υπάλληλο μηνιαίως , με 
την προβλεπόμενη από το νόμο αποζημίωση, για την 
κάλυψη των προμνημονευόμενων υπηρεσιακών ανα¬ 
γκών του Δήμου. 

Β. Εγκρίνουμε την υπερωριακή απασχόληση Κυριακών 
και εξαιρέσιμων ημερών δύο (2) υπαλλήλων της Μαθη¬ 
τικής Εστίας για το έτος 2017, για 16 ώρες μηνιαίως, με 
την προβλεπόμενη από το νόμο αποζημίωση, για την 
κάλυψη των προμνημονευόμενων υπηρεσιακών ανα¬ 
γκών του Δήμου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 2 Ιανουάριου 2017 

Ο Δήμαρχος 

ΓΕΩΡΓΙΟΣ ΔΑΣΤΑΜΑΝΗΣ 


Αριθ. απόφ. 99894 (7) 

Έγκριση υπερωριακής απασχόλησης των υπαλ¬ 
λήλων του ΕΟΦ, με οποιαδήποτε σχέση εργασίας, 
για το έτος 2017. 

Η ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

Ι.Τις διατάξεις: 

α) Του ν. 1316/1983 «Ίδρυση, Οργάνωση και Αρμοδι¬ 
ότητες του ΕΟΦ», όπως τροποποιήθηκε και συμπληρώ¬ 
θηκε μεταγενέστερα. 

β) Του π.δ. 142/1989 «Οργανισμός του Εθνικού Οργανι¬ 
σμού Φαρμάκων», όπως τροποποιήθηκε μεταγενέστερα. 

γ) Του άρθρου 25 του ν. 3730/2010 «Προστασία των 
ανηλίκων από τον καπνό και άλλες διατάξεις». 


δ) Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις (ΦΕΚ Α 
143/28-6-2014)» όπως ισχύει σήμερα. 

ε) Του άρθρου 20 του ν. 4354/2015 « Διαχείριση των 
μη εξυπηρετούμενων δανείων, μισθολογικές ρυθμίσεις 
και άλλες επείγουσες διατάξεις». 

2. Το γεγονός ότι ο ΕΟΦ έχει επιφορτισθεί με το κρισι¬ 
μότατο έργο της προάσπισης της δημόσιας υγείας και της 
διασφάλισης του δημοσίου συμφέροντος από την εισα¬ 
γωγή, παραγωγή και γενικά τη διάθεση στην αγορά μέχρι 
τον τελικό καταναλωτή των προϊόντων αρμοδιότητας του 
(φάρμακα ανθρώπινα- κτηνιατρικά, τρόφιμα ειδικής δια¬ 
τροφής, συμπληρώματα, ιατρικά βοηθήματα, καλλυντικά 
κ.λπ.). Παράλληλα ο ΕΟΦ είναι η αρμόδια αρχή έναντι της 
Κοινότητας για όλα τα προϊόντα αρμοδιότητάςτου, συμ¬ 
μετέχει με εκπροσώπους του σε όλες τις Επιτροπές και τα 
Όργανα των Ε. Κ. και πραγματοποιεί τις εναρμονίσεις της 
Κοινοτικής νομοθεσίας στους τομείς αρμοδιότητάς του. 

3. Το από 28-12-2016 υπηρεσιακό σημείωμα τουΤμ. 
Οικονομικής Παρακολούθησης και Ανάπτυξης της Διεύ¬ 
θυνσης Οικονομικού όπου βεβαιώνεται η ύπαρξη σχετι¬ 
κής πίστωσης για κάλυψη των δαπανών από υπερωριακή 
απασχόληση των υπαλλήλων του ΕΟΦ. 

4. Τις υπηρεσιακές ανάγκες για την κάλυψη των ανωτέ¬ 
ρω αντικειμένων του ΕΟΦ, οι οποίες απαιτούν την απα¬ 
σχόληση των υπαλλήλων του και πέρα του ισχύοντος 
ωραρίου εργασίας, αποφασίζουμε: 

1. Εγκρίνουμε την απογευματινή υπερωριακή εργασία 
είκοσι (20) ώρες ανά μήνα, εντός των εργασίμων ημερών, 
για εκατόν τριάντα δύο (132) υπαλλήλους με οποιαδή¬ 
ποτε σχέση εργασίας διαφόρων κλάδων και ειδικοτήτων 
που υπηρετούν στον Εθνικό Οργανισμό Φαρμάκων, από 
τη δημοσίευση της παρούσης έως 31 -12-2017. 

2. Η υπερωριακή απασχόληση θα πραγματοποιείται 
κατά τις εργάσιμες ημέρες και πέραν του υποχρεωτικού 
ωραρίου εργασίας και μέχρι τις 22.00 μη δυναμένης να 
υπερβεί τις 120 ώρες ανά υπάλληλο ανά εξάμηνο για 
το έτος 2017. 

3. Η εν λόγω αποζημίωση θα βαρύνει τον προϋπολο¬ 
γισμό εξόδων του ΕΟΦ, οικ/κού έτους 2017 (01/01/2017 
-31/12/2017), στον οποίο έχει εγγράφει πίστωση ποσού 
110.000,00€, επί ειδ. Φορ.0260 και ΚΑΕ 0261. 

Η σχετική ανάληψη υποχρέωσης θα εκδίδεται πριν την 
συγκρότηση των σχετικών συνεργείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 29 Δεκεμβρίου 2016 
Η Πρόεδρος 
ΑΙΚΑΤΕΡΙΝΗ ΑΝΤΩΝΙΟΥ 

